open-index/open-wikipedia-markdown huggingface dataset:
Kuigaliai

**Kuigaliai** – kaimas Jonavos rajono savivaldybėje, 8 km į vakarus nuo Žeimių, prie kelio , 20 km į šiaurės vakarus nuo Jonavos. Pro kaimą prateka Nevėžio intakas Barupė (sudarytas Kuigalių tvenkinys). Seniūnaitijos centras. Kaime veikia šiaudais kūrenama 0,34 MW šiluminė katilinė, įveisti vaismedžių sodai.

## Istorija

Seniau buvo Kuigalių dvaras. XIX a. pab. minimas Kuigalių kaimas ir Kognovickiams priklausiusi dvaro valda (390 dešimtinių žemės).

1923 m. įsteigta pradžios mokykla; 1989–1994 m. devynmetė, nuo 1994 m. Barupės pagrindinė mokykla. 1950–1992 m. Barupės sodininkystės tarybinio ūkio centrinė gyvenvietė. 1961 m. įsteigta biblioteka, kultūros namai, paštas, ambulatorija.

Prie Kuigalių prijungtas panaikintas Prozoriškių kaimas ir Ringių viensėdis.

|}

## Gyventojai

1923 m. 49 žmonės gyveno Kuigalių kaime, 55 – dvare, 14 – viensėdyje, 18 – Kuigalių-Pusčės viensėdyje.

## Šaltiniai
Juškonys

**Juškonys** – kaimas Jonavos rajono savivaldybėje, prie kelio , 7 km į šiaurę nuo Žeimių, 5 km nuo Šėtos. Seniūnaitijos centras. Veikia biblioteka.

## Istorija

Į pietryčius nuo kaimo yra Normainių piliakalnis.

1922 m. žiemą J. Petrusevičiaus (Atkočiaus) gryčioje pradėjo veikti Juškonių pradžios mokykla, 1924 m. jai išnuomota erdvesnė ir šviesesnė Jono Petrausko (Bitininko) seklyčia. 1925–1929 m. mokinių sąrašuose buvo įrašyta vidutiniškai 40-50 vaikų. Mokykla uždaryta apie 1970 m.

1989 m. vėl atidaryta pradžios mokykla. 2005 m. rugsėjo mėn. Jonavos rajono Juškonių pradinė mokykla kaip atskira buvo išregistruota. Nuo 2007 m. veikia Jonavos pradinės mokyklos Juškonių skyrius.

1950–1992 m. buvo kolūkio centrinė gyvenvietė. Tuo metu atidaryta biblioteka, paštas, kultūros centras.

## Gyventojai

## Šaltiniai
Dunskiai

**Dunskiai** () – gyvenvietė pietryčių Latvijoje, Aukštutinės Dauguvos savivaldybėje, į šiaurės rytus nuo Daugpilio miesto. Naujinio geležinkelio stotis prie Daugpilio-Polocko geležinkelio linijos. 22 gyventojai (2021 m.).

## Šaltiniai
Žaliumai

**Žaliumai** () – gyvenvietė pietryčių Latvijoje, Aukštutinės Dauguvos savivaldybėje, į šiaurę nuo Daugpilio miesto, Malinovos valsčiuje (pagaste), apsupta miškų. 40 gyventojų (2021 m.).

## Šaltiniai
Červonka

**Červonka** – gyvenvietė pietryčių Latvijoje, Aukštutinės Dauguvos savivaldybėje, į rytus nuo Daugpilio miesto, prie Skrudalienos-Kraslavos kelio. Vecsalienos valsčiaus (pagasto) centras. 196 gyventojai (2021 m.).

## Šaltiniai
Charles Gounod

**Šarlis Guno** (), 1818 m. birželio 17 d. – 1893 m. spalio 18 d.) – prancūzų kompozitorius, sukūręs operas „Faustas“ ir „Romeo ir Džiuljeta“.

## Biografija
Guno gimė 1818 m. Paryžiuje, dailininko ir pianistės šeimoje. Jo motina buvo pirmoji jo muzikos mokytoja. Tada atsiskleidė pirmieji Š. Guno muzikiniai talentai. Jis įstojo į Paryžiaus konservatoriją kur dėstė Fromental Halévy.
1839 m. Guno laimėjo *Prix de Rome* už kantatą *Ferdinandas*.
Vėliau jis iškeliavo į Italiją kur studijavo Palestrinos muziką.
Guno parašė pirmą savo poemą, *Sappho* 1851 m., bet neturėjo didelio pasisekimo kol nepasirodė „Faustas“ (1859 m.) pagal tokio pat pavadinimo Gėtė poemą „Faustas“.

Tai ir liko jo geriausias darbas. Romantiškos ir melodingos „Romeo ir Džiuljeta“ (pagal Šekspyro „Romeo ir Džiuljeta“) premjera buvo 1867 m. Šis darbas taip pat buvo rodomas dažnai. Žavinga ir labai individualia *Mireille* (1864 m.) žavisi mokovai.

Nuo 1870 iki 1875 m. Guno gyveno Anglijoje. Dauguma Guno muzikos nuo to laiko yra vokalinė arba choralinė.

Vėliau, Guno rašė daug religinės muzikos, tarp kurios *Ave Marija* paremta pirma preliudija iš pirmos knygos *Well-Tempered Clavier*, kurią parašė Bachas.
Guno mirė 1893 m. Sen Klu mieste (Prancūzija).

Guno *Marionetės laidotuvių maršas* (1873 m.) buvo grojamas kaip tema televizijos programai *Alfred Hitchcock Presents*.

## Darbai

### Operos
* *Sappho* (1851)
* *La Nonne Sanglante* (1854)
* *Le Medecin Malgré Lui* (1858)
* *Faustas* (1859)
* *Philémon et Baucis* (1860)
* *La Colombe* (1860)
* *La Reine de Saba* (1862)
* *Mireille (opera) (1864)
* *Romeo ir Džiuljeta* (1867)
* *Cinq-Mars* (1877)
* *Polyeucte* (1878)
* *Le Tribut de Zamora* (1881)

=== Oratorijos ===

* *Tobie* (c. 1866)
* *Gallia* (1871)
* *Jésus sur le lac de Tibériade* (1878)
* *La Rédemption* (1882)
* *Christus factus est* (1883)
* *Mors et Vita'' (1884)

## Nuorodos

*
* Free Mp3 file of the Fantasie elegante on Gounod's „Faust“ by Ignace Leybach, played by John Kersey
* Gounod cylinder recordings, from the Cylinder Preservation and Digitization Project at the University of California, Santa Barbara Library.

* Catholic Encyclopedia article
Matulaniškiai

**Matulaniškiai** () – gyvenvietė pietryčių Latvijoje, Aukštutinės Dauguvos savivaldybėje, į pietus nuo Daugpilio miesto, Demenės valsčiuje. 20 gyventojų (2009 m.).

## Šaltiniai
Kalkuonė

**Kálkuonė**  (arba ***Kalkū́nai, Kaũkonys*** () – gyvenvietė pietryčių Latvijoje, Aukštutinės Dauguvos savivaldybėje, į pietus nuo Daugpilio miesto, netoli Dauguvos ir Laukesos santakos. Kalkūnų valsčiaus centras. 747 gyventojai (2021 m.). Pro gyvenvietę eina kelias A6 (Lietuva), A13 (Latvija) Kaunas – Daugpilis ir geležinkelis Vilnius – Daugpilis.

Apylinkėse gyveno nemažai lietuvių, kurie XX a. pirmojoje pusėje smarkiai nutautėjo.

## Istorija

4 km į pietvakarius nuo Kalkūnų išlikęs I tūkstantmečio Baltkajų piliakalnis ir geležies amžiaus gyvenvietė.

XIX a. viduryje Kalkūnuose buvo spirito varykla, mielių fabrikas ir kelios smuklės. 1873 m. nutiesta geležinkelio linija Radviliškis–Kalkūnai. XIX a. pabaigoje minimas dvaras ir geležinkelio stotis Daugpilio apskrityje. XIX a. pabaigoje – XX a. pradžioje Kalkuonės geležinkelio stotis garsėjo kaip geležinkelio Peterburgas–Varšuva ir Liepojos–Romnų geležinkelio susikirtimo vieta. Stoties pavadinimas buvo netikslus – ji yra arčiau Gryvos gyvenvietės, todėl 1924 m. pervadinta į Gryvos geležinkelio stotį.

1881 m. Kalkūnų dvaro savininkas baronas Etingenas Gecenšteinas įsteigė mokyklą, kurioje dirbo mokytojas Juozapas Gabrėnas. Jis mokė rusų ir vokiečių kalbų ir rengė vaikus Gryvos vokiečių mokyklai. 1927 m. spalio 16 d. Kalkūnų dvare įsteigti valstybiniai kūdikių namai. 1930 m. įvesta elektra.

## Šaltiniai
Taborė

**Taborė** ( []) – gyvenvietė pietryčių Latvijoje, Aukštutinės Dauguvos savivaldybėje, į rytus nuo Daugpilio miesto, kairiajame Dauguvos krante. Valsčiaus centras. 222 gyventojai (2021 m.).

## Šaltiniai
Pypliai (Kaišiadorys)

**Pypliai** – kaimas Kaišiadorių rajono savivaldybėje, už 5 km į šiaurę nuo Gudienos. Yra Pyplių aerodromas.

## Gyventojai

## Šaltiniai
Tartakas

**Tartakas** () – gyvenvietė pietryčių Latvijoje, Aukštutinės Dauguvos savivaldybėje, į rytus nuo Daugpilio miesto, Vescsalienos valsčiuje (pagaste). 10 gyventojų (2021 m.). Per kaimą eina Skrudalienos-Kraslavos kelias. 

## Šaltiniai
Kasčiukiškės

**Kasčiukiškės** – kaimas Kaišiadorių rajono savivaldybėje, 2 km į rytus nuo Pyplių; seniūnaitijos centras. Yra Kaišiadorių V. Giržado mokyklos skyrius, biblioteka, išlikęs Kasčiukiškių dvaras.

## Gyventojai

## Šaltiniai
Gudzenka

**Gudzenka** – kaimas Kaišiadorių rajono savivaldybėje, 3 km į šiaurės rytus nuo Gudienos. Seniūnaitijos centras.

## Gyventojai

## Šaltiniai
Šlapakiai (Latvija)

**Šlapakiai** () – gyvenvietė pietryčių Latvijoje, Aukštutinės Dauguvos savivaldybėje, į rytus nuo Daugpilio miesto, Salienos valsčiuje (pagaste), į pietus nuo Salienos. 60 gyventojų (2021 m.).

## Šaltiniai
Jaunbornė

**Jaunbornė** () – gyvenvietė pietryčių Latvijoje, Aukštutinės Dauguvos savivaldybėje, į rytus nuo Daugpilio miesto, Salienos valsčiuje, netoli Dauguvos upės. 18 gyventojų (2021 m.). Yra katalikų Šv. Kryžiaus bažnyčia.

## Šaltiniai
Lincos

**Lincos** yra dirbtinė kalba (lietuviškai tarti Lin**k**os, lotyniškas sutrumpinimas iš *lingua cosmica* arba kosminė kalba), 1960 metais sukurta matematikos profesoriaus Hans Freudenthal (Utrechto universitetas, Nyderlandai). Kalba remiasi matematikos principais ir skirta per matematiką išmokyti ateivius pagrindinių taisyklių ir taip su jais susišnekėti.

## Veikimas
Mokinama skaičių, po to ženklų (=, +, -, *, /, >, .. = ..
... = ...
.. + ... = . + ....
. + .... = . + . + .. + .. – .
.. + x = ...; x = .

## Kita informacija
Lincos  – straipsnis apie Lincos (anglų kalba)
Linkos

:: *Apie dirbtinę kalbą žr. [[Lincos]]*.

**Linkos** – kaimas Vilniaus rajono savivaldybėje, 4 km į šiaurės rytus nuo Mickūnų, Uosininkų miško apsuptyje, prie Vilnios hidrografinio draustinio. Praeina Uosininkų–Taurijos kelias. Yra apleistos fermos.

## Istorija
Tarpukariu buvo užusienis Vilniaus-Trakų apskrities Mickūnų valsčiuje.

## Gyventojai

## Šaltiniai
Saliena

**Sãliena**  () – gyvenvietė pietryčių Latvijoje, Aukštutinės Dauguvos savivaldybėje, į rytus nuo Daugpilio, pasienyje su Baltarusija. Valsčiaus centras. 219 gyventojų (2021 m.). Eina Skrudalienos-Kraslavos kelias.

## Istorija

Po I karo buvo Salienos valsčius.

## Šaltiniai
Tiltai (Latvija)

**Tiltai** () – gyvenvietė pietryčių Latvijoje, Aukštutinės Dauguvos savivaldybėje, į šiaurės vakarus nuo Daugpilio miesto, prie plento į Rygą. 25 gyventojai (2021 m.).

## Šaltiniai
Aruonė

**Aruonė** () – gyvenvietė pietryčių Latvijoje, Aukštutinės Dauguvos savivaldybėje, Sventės valsčiuje, Dauguvos kairiajame krante, į šiaurės vakarus nuo Daugpilio miesto. 16 gyventojų (2021 m.).

## Šaltiniai
Šiluminė jėgainė

**Šiluminė elektrinė** – energijos rūšies keitimo įtaisas, generatorius, kuriame energetinių įrenginių kompleksas organinio kuro degimo proceso išskiriamą šiluminę energiją verčia elektros energija. 

Specialiame katile deginant kurą gaminamas suslėgtas garas, kuris nukreipiamas į garo mašiną, joje paverčiama mechanine energija, o ši generatoriuje transformuojama į elektros energiją.

Šiluminėse elektrinėse kurui dažniausiai naudojamas mineralinis kuras, biokuras, komunalinės atliekos ir pramoninės atliekos:
* Mineralinis kuras:
** naftos produktai – ypač plačiai naudojama arabų valstybėse,
** akmens anglis ir rusvoji anglis – Pietų Afrikos Respublika, Danija, Kinija, Graikija, Didžioji Britanija, JAV, Indija, Vokietija,
** gamtinės dujos – Nyderlandai, Airija,
** degieji skalūnai – Estija,
* durpės – Airija, Suomija.
* Biokuras – jį elektrinėse plačiausiai naudoja Švedija, Danija, Suomija, Kanada.
* Komunalinės ir pramoninės atliekos – jas daugiausiai naudoja Japonija, Ispanija, Austrija.

Panašiai į šilumines elektrines veikia geoterminės elektrinės. Žemės gelmių energiją 100 proc. panaudoja tik Islandija.

Šiluminės elektrinės gali būti kelių tipų:
* *Dyzelinė elektrinė*, naudojanti skystą mineralinį kurą. Lietuvoje šio tipo buvo Kauno centrinė elektrinė, Panevėžio elektrinė ir keliolika mažų elektrinių Vilniuje, Kaune, Šiauliuose.
* *Šiluminė elektrinė*, naudojanti kietą, skystą arba dujinį kurą. Šiam tipui priskiriamos Lietuvos elektrinė, Vilniaus šiluminė elektrinė, Vilniaus elektrinė-3, Kauno termofikacinė elektrinė, Petrašiūnų šiluminė elektrinė, Klaipėdos elektrinė, Mažeikių elektrinė, statoma Panevėžio kogeneracinė elektrinė.

Veikimo cikle karštą garą naudoja dar kelių tipų elektrinės:
* *[[Atominė elektrinė]]*. Lietuvoje tokia buvo jau uždaryta Ignalinos atominė elektrinė.
* *[[Geoterminė elektrinė]]*. Naudoja požeminių karštųjų vandenų energiją. Lietuvoje – Klaipėdos geoterminė elektrinė.
* *[[Saulės terminė elektrinė]]*, naudojanti saulės šilumos energiją. Lietuvoje šio tipo elektrinių nėra.

Pagal pirminės energijos gamybos būdą šiluminė elektrinė gali būti:
* *[[Kondensacinė elektrinė]]* – garo turbinoje pagaminta šilumos energija panaudojama tik elektros energijos gamybai, o liekamoji energija naudingai nepanaudojama. Šio tipo buvo visos Lietuvos šiluminės elektrinės iki 1955–1960 m., kai buvo pradėtas diegti centralizuotas šildymas.
* *[[Kogeneracinė elektrinė]]* – kartu gaminama ir elektros, ir šiluminė energija. Ši naudojama pastatų šildymui ar vėdinimui bei karštam vandeniui ruošti.
* *[[Vidaus degimo variklis]]* – dujos ar skystas kuras deginamas degimo kameroje, dujų plėtimuasis veikia stūmoklį, o šis suka elektros generatorių.

## Lietuvos šiluminės elektrinės
2008 m. sausio 1 d. Lietuvoje veikė šios šiluminės elektrinės:

## Nuorodos
Munčiai

**Munčiai** () – gyvenvietė pietryčių Latvijoje, Aukštutinės Dauguvos savivaldybėje. Gyvenvietė yra į šiaurės vakarus nuo Daugpilio miesto, į rytus nuo Dvietės, netoli Alūkstos upės. 30 gyventojų (2010 m.).

## Šaltiniai
Rauda (Latvija)

**Rauda** () – kaimas pietryčių Latvijoje, Aukštutinės Dauguvos savivaldybėje, Šėderės valsčiuje, 18 km į pietvakarius nuo Daugpilio, netoli sienos su Lietuva, 3,5 km į šiaurės rytus nuo Stelmužės. 22 gyventojai (2021 m.). Kelias į Stelmužę. Aplink kaimą dunkso miškai. Veikia internatinė mokykla.

## Šaltiniai
Sventė

**Sveñtė**  () – gyvenvietė pietryčių Latvijoje, Aukštutinės Dauguvos savivaldybėje, į šiaurės vakarus nuo Daugpilio miesto. 444 gyventojai (2021 m.). Keliai į Subatę, Kalkūnus, Jaunušanus. Per Dauguvą pastatytas Šventės tiltas.

## Šaltiniai
Jens Lehmann

**Jensas Lėmanas** (g. 1969 m. lapkričio 10 d.) – vokiečių futbolininkas, buvęs Vokietijos rinktinės vartininkas.

## Karjera
Futbolininko karjerą pradėjo 1989 metų rugpjūtį Schalke 04 klube, kuriame žaidė beveik 10 metų, o 1997 metais su klubu laimėjo UEFA taurę.

1998 metais persikėlė į Italiją, kur sužaidė 5 rungtynes atstovaudamas AC Milan, bet dėl prasto pasirodymo atleistas. Netrukus grįžo į Vokietiją, priklusė Borussia Dortmund. Su Dortmundo klubu 2002 metais laimėjo Bundeslygą.

Nuo 2003 m. liepos 25 d. vartininkas atstovavo Arsenal klubui. Jau pirmame sezone J. Lehmann žaidė visose Arsenalo rungtynėse, iš kurių nei vienų klubas nepralaimėjo ir tapo FA Premier lygos čempionu bei pirmuoju nenugalėtu klubu nuo XIX a. pabaigos.

Futbolininkas žaidė agresyviai, karšto charakterio, dėl kurio jam priklauso 5 vartininko išvarymų iš aikštės per vieną sezoną. Tai yra Bundeslygos rekordas. Taip pat buvo išvarytas 2006 metų UEFA čempionų lygos finalinių rungtynių pradžioje ir tapo pirmuoju Čempionų lygos finale išvarytu žaidėjo, o Arsenal rungtynes pralaimėjo.

2008 m. Jensas Lehmanas paliko Arsenal klubą ir pasirašė vienerių metų sutartį su VfB Stuttgart klubu, kurią 2009 m. balandžio mėnesį pratęsė.

2010 m. kovo mėn. gale paskelbė, kad po šio sezono baigs profesionalią karjerą.

## Rinktinė

1998 m. vasario 18 d. debiutavo Nacionalinėje komandoje.

Su rinktine žaidė 1999 ir 2005 m. Konfederacijų taurės varžybose, taip pat buvo atsarginis vartininkas , 2000 m. Europos čempionate,  ir 2004 m. Europos čempionate. 2006 m. pasaulio čempionate buvo pagrindinis rinktinės vartininkas, per šešerias rungtynes praleido 5 įvarčius, ketvirtfinalio rungtynių 11 m baudinių serijoje sulaikė 2 iš 4 smūgių, rungtynėse dėl trečiosios vietos nežaidė, jį pakeitė Oliver Kahn. 2008 m. rugpjūčio 8 d. paskelbė baigiantis karjerą rinktinėje.

2011 m. kovo 17 d. pasirašė sutartį iki sezono pabaigos su Anglijos Arsenal klubu, kadangi klubo vartininkai buvo patyrę traumas ir vienintelis sveikas vartininkas buvo Manuel Almunia.

## Dalyvavimas čempionatuose

|}

## Išnašos

## Nuorodos
*
Vartininkas

**Vartininkas** – išskirtinė pozicija kai kuriuose sporto šakose, skirta apsaugoti komandą nuo priešininkų įvarčių. Paprastai vartininkams galioja kitokios taisyklės nei aikštės žaidėjams.

## Pavyzdžiai

Kai kurios sporto rūšys, kuriose yra vartininkai:
* Futbolas
* Rankinis
* Ledo ritulys
* Bandis (rusiškas ritulys)
* Grindų riedulys
* Žolės riedulys
* Vandensvydis

### Futbolas

Futbole vartininkas dėvi kitokios spalvos aprangą nei aikštės žaidėjai. Savo komandos baudos aikštelėje vartininkui leidžiama liesti kamuolį rankomis (išskyrus atvejus, kai kamuolį paspiria ar iš užribio atmeta tos pačios komandos žaidėjas) ir laikyti jį rankose (ne ilgiau nei 6 sekundes). Futbolo vartininkui negalioja jokie papildomi apribojimai, todėl kartais tam tikrais rungtynių momentais vartininkas žaidžia kaip aikštės žaidėjas ar net įmuša įvarčius.

### Ledo ritulys

Ledo ritulyje vartininkas privalo dėvėti specialią aprangą su papildomomis apsaugomis. Vartininkas gali pagauti ritulį, taip sustabdydamas žaidimą. Jei kitos komandos žaidėjas tyčia atsimuša į vartininką, komandai skiriama nuobauda.

## Žymūs vartininkai
* Levas Jašinas (futbolas)
* Edwin van der Sar (futbolas)
* José Luis Chilavert (futbolas)
* Iker Casillas (futbolas)
* Oliver Kahn (futbolas)
* Gianluigi Buffon (futbolas)
* Peter Schmeichel (futbolas)
* Vladislavas Tretiakas (ledo rutulys)
* Martin Brodeur (ledo rutulys)
Degantis žmogus

**Degantis žmogus** () – 2004 JAV kriminalinė drama. Filmą režisavo Tony Scott, pagrindinį vaidmenį atliko Denzel Washington. Filmas yra perdaryta 1987 m. filmo Degantis žmogus versija. Filmas remiasi A. J. Quinnell knyga. Išleido Twentieth Century Fox.

## Aktoriai
Gynėjas

: Straipsnis apie teismo procesą – *[[Gynėjas (teisė)]]*

**Gynėjas** – futbolo žaidėjo pozicija. Gynėjai didžiąją dalį laiko praleidžia savo komandos aikštės pusėje, atsitraukę labiau nei saugai, jų pagrindinis tikslas – ginti savo vartus nuo priešininkų komandos žaidėjų atakų.

Gynėjai pagal žaidimo stilių ir poziciją skirstomi į kelis potipius:
* *centro gynėjai*, žaidžiantys toli nuo aikštės kraštų. Dažnai tai aukšti žaidėjai, galintys galva išmušti vartų link skersuojamą kamuolį. Dažniausiuose išdėstymuose komandos turi du centro gynėjus, šie žaidėjai beveik visada lieka savo aikštės pusėje ar arti jos.
* *krašto gynėjas*, žaidžiantis aikštės krašte, saugantis komandą nuo priešininkų prasiveržimų ar kamuolio perdavimų kraštu. Atakų metu krašto gynėjai dažnai įsitraukia į puolimą.
* *atsitraukęs gynėjas* (), žaidžiantis arčiau vartų, netoli vartininko. Kartais atsitraukę gynėjai pradeda komandos atakas, ypač kontraatakas.
Antiglobalizacija

**Antiglobalizacija** pačia bendriausia prasme – politinė žmonių ar grupių nuostata prieš tam tikrus globalizacijos aspektus.

Tarp svarbiausių dalykų, kuriems oponuoja antiglobalistai pirmiausia yra pasaulinės prekybos sutartys, prekybos - kontrolės organai (tokie kaip Pasaulio prekybos organizacija), dominuojami galingų korporacijų. Taip pat svarbios yra aplinkosaugos, darbininkų teisių, šalių nepriklausomybės ir Trečiojo pasaulio problemos.

Vieni „Antiglobalizaciją“ laiko socialiniu judėjimu, tuo tarpu kiti į šią sąvoką žvelgia kaip į skėtinę sąvoką apimančią daug atskirų mažesnių socialinių judėjimų.

Daugelis žmonių, laikomų antiglobalistais, atmeta šią sąvoką kaip turinčią neigiamą skambesį ir netikslią. Jų teigimu, keista, kad žiniasklaida antiglobalistais vadina žmones, kovojančius už socialinę globalizaciją. Todėl patys dažnai renkasi alternatyvias sąvokas, tokias kaip Pasaulinis judėjimas už teisingumą, Judėjimų judėjimas arba tiesiog alterglobalizacija (alternatyvi globalizacija).

## Korporacijų kritika
Antiglobalistai neretai teigia, jog įvairios stambios kompanijos mažiau išsivysčiusiose užsienio šalyse neretai turi daug privilegijų, kurių neturi pavieniai žmonės: be apribojimų judėti tarp sienų, neatlyginamai eksploatuoti naudingąsias iškasenas bei panaudoti žmonių resursus, kai kada netgi neatsakyti už gamtai ar žmonėms padarytą žalą.
Oliver Kahn

**Oliveris Rolfas Kanas** (g. 1969 m. birželio 15 d.) – vokiečių futbolininkas, vartininkas.

## Karjera
Pradėjo lankyti futbolo treniruotes savo gimtajame mieste 1976 metais, nuo 1977 metų žaidė Karlsruher SC jaunių komandoje, 1987 metais pateko į pagrindinę klubo komandą. Nuo 1990 metų žaidė Bundeslygoje ir per tris sezonus užsitikrino vieno geriausių lygos vartininkų reputaciją. 1993 m. spalį pakviestas į nacionalinę rinktinę, kaip atsarginis vartininkas pateko į 1994 metų pasaulio čempionatą, tačau pirmąsias rungtynes sužaidė tik 1995 metų birželio 23 d.

1994 m. perėjo į Miuncheno Bayern klubą, su kuriuo 1996 metais laimėjo UEFA taurę, 2001 metais tapo UEFA Čempionų Lygos nugalėtoju bei Interkontinentinės Taurės laimėtoju, 7 kartus tapo Bundeslygos čempionu, 5 kartus iškovojo Vokietijos Taurę bei 4 kartus Vokietijos Supertaurę. 2008 m. gegužės 17 d. O. Kanas paskelbė pasitraukiąs iš profesionalaus sporto.

3 kartus yra išrinktas pasaulio metų vartininku (1999, 2001, 2002), 4 kartus geriausiu Europos metų vartininku (1999, 2000, 2001, 2002), 2 kartus Vokietijos metų futbolininku, 5 kartus Bundeslygos geriausiu vartininku. 2002 metais laimėjo Adidas Aukso Kamuolį kaip geriausias pasaulio čempionato žaidėjas bei Jašino Prizą kaip geriausias 2002 metų pasaulio futbolo čempionato vartininkas.

Nacionalinėje komandoje debiutavo 1995 m. birželio 23 d. Pakviestas žaisti , tačiau pirmosiose šešeriose rungtynėse rinktinės vartus saugojo pagrindinis vartininkas Jens Lehmann, ir tik paskutinėse rungtynėse dėl trečiosios vietos žaidė Kahnas, šiose rungtynėse praleidęs vieną įvartį, septynis kartus apsaugojęs vartus. 2006 m. liepos 9 d. paskelbė, kad baigia karjerą nacionalinėje rinktinėje.

Išsiskyręs, turi du vaikus.

## Dalyvavimas čempionatuose

|}

## Išnašos

## Nuorodos
*
Melas (Urugvajus)

**Melas** () – miestas šiaurės rytų Urugvajuje, Sero Largo departamento sostinė.

Miestą 1795 m. birželio 27 d. įkūrė Ispanijos imperijos karininkas Agustín de la Rosa.

## Sportas

#### Futbolas
* Cerro Largo FC – futbolo klubas;
* *Arquitecto Antonio Eleuterio Ubilla* stadionas, talpinantis 10 tūkst. žiūrovų;

## Išnašos
Saugas

**Saugas** – futbolo žaidėjų pozicija. Saugų funkcijos yra ir gynybinės, ir puolamosios, jie išsidėsto tarp gynėjų ir puolėjų. Pagrindiniai saugų uždaviniai – perimti priešininkų valdomą kamuolį bei organizuoti ataką, perduodant kamuolį puolėjams. Geras saugas turi gerai valdyti kamuolį, atlikti tikslius perdavimus, dažnai saugai sėkmingai muša baudinius.

Saugų tipai:
* atraminiai saugai žaidžia labiau arčiau savo komandos vartų, daugiau dalyvauja gynyboje, ne puolime.
* atakuojantys saugai labiau orientuojasi į puolimą, žaidžia netoli puolėjų
* kraštai – aikštės kraštuose žaidžiantys saugai, labiau dalyvaujantys puolime. Dažnai tokie žaidėjai stengiasi organizuoti greitas atakas kraštu.
Mažėnai

**Mažėnai** – kaimas Ignalinos rajono savivaldybėje, 9 km į pietvakarius nuo Rimšės, netoli pietrytinio Dysnykščio kranto. Seniūnaitijos centras. Yra biblioteka, Mažėnų koplyčia, kapinės. Pro kaimą eina kelias . Kaimas gatvinis.

## Etimologija

Pavadinimas kilęs iš spėjamo asmenvardžio **Mažėnas*, plg. šaltiniuose minimas asmuo *Thomae Maźenas* (1685–1731 m., Daugailių krašte).

Pasak legendos, senų senovėje gyveno milžinai, kurie vaikščiojo į Vilnių duonos pirkti. Vienas du jau Vilniuje, vienas du ir atgal. Taip bevaikščiodami jie sumažėjo, o vietą, kurioje įsikūrė, pavadino Mažėnai.

## Istorija
Daugėliškio parapijos metrikose Mažėnai minimi 1707 metais.

XX a. pr. pateko į Novoaleksandrovsko apskritį, Rimšės valsčių.

Tarpukariu kaimas priklausė Lenkijai (Breslaujos apskritis, Rimšės valsčius). 1935–1936 m. veikė „Ryto“ draugijos skaitykla. Kai 1939 metais Vilniaus kraštas buvo grąžintas Lietuvai, kaimą Sovietų Sąjunga prijungė prie Baltarusijos Vidžių rajono. Vėliau įjungtas į „Suvorovo“ kolūkį. Nuo 1941 m. priklausė Zarasų apskrities Rimšės valsčiui, buvo apylinkės centras. Nuo 1950 m. – Dūkšto rajono Mažėnų apylinkės centras, nuo 1959 m. Ignalinos rajono Mažėnų apylinkės centras, vėliau priklausė Naujojo Daugėliškio apylinkei.

Kaime veikė paštas (nuo 1948 m.), mokykla (nuo 1919 m. 1937 m. pradinė, 1951–1962 m. – septynmetė), biblioteka (nuo 1948 m.), kultūros namai (nuo 1966 m.), medicinos punktas.

## Gyventojai

## Galerija

Mažėnai 30283, Lithuania - panoramio (4).jpg|Kaimo gatvė
Mažėnai 30283, Lithuania - panoramio (7).jpg|Paminklas prie kultūros namų
Mažėnai 30283, Lithuania - panoramio (17).jpg|Mažėnai prie Dysnykščio


## Šaltiniai
Antanas Kairys

**Antanas Kairys** (1934 m. sausio 2 d. Laičiuose, Alantos valsčiuje – 2017 m. spalio 13 d. Baisogaloje, Radviliškio rajono savivaldybėje) – Lietuvos zootechnikas, habilituotas agrarinių mokslų daktaras, Radviliškio rajono savivaldybės politinis veikėjas.

## Biografija
Mokėsi Alantos progimnazijoje, baigė Molėtų vidurinę mokyklą. 1957 m. baigė Maskvos K. Timiriazevo Žemės ūkio akademiją. 1963 m. mokslų kandidatas, 1987 m. habilituotas agrarinių mokslų daktaras, 1988 m. profesorius, nuo 1990 m. Lietuvos mokslų akademijos narys korespondentas.

Nuo 1963 m. Lietuvos gyvulininkystės instituto mokslinis bendradarbis, 1966–1971 m. ir 1976–1981 m. Pašarų technologijos skyriaus vyr. mokslinis bendradarbis, 1971–1976 m. Kiaulių šėrimo sektoriaus vedėjas, direktoriaus pavaduotojas mokslo reikalams, 1984–1992 m. direktorius, 1997–2001 m. mokslinis sekretorius. 1992–1996 m. Seimo narys.

1997–2003 m. Radviliškio rajono savivaldybės tarybos narys LDDP sąraše.

1965–1990 m. Lietuvos komunistų partijos narys, 1990–2001 m. Lietuvos demokratinės darbo partijos narys, nuo 2001 m. Lietuvos socialdemokratų partijos narys.

Mokslinių tyrimų sritis – kiaulių mityba ir pašarų konservavimas.

## Bibliografija
* Kiaulių šėrimas, 1970 m.;
* Pašarų silosavimas ir konservavimas, su kitais, 1973 m.;
* Racionai kiaulėms, 1976 m.;
* Kombinuotųjų pašarų gamyba ūkiuose, su kitais, 1980 m.

## Šaltiniai
Vakarinė tuja

**Vakarinė tuja** (*Thuja occidentalis*) – kiparisinių (*Cupressaceae*) šeimos augalas, savaime augantis Šiaurės Amerikos rytuose.

Tai 2–15 m aukščio kūgiškas medis su vienu ar keletu kamienų, kuriuos dengia supleišėjusi raudonai ruda žievė. Šakos tankios, neilgos, tiesiasi horizontaliai, o ant jų pražangiai išsidėsčiusios plokščios šakelės. Lapai žvynelių formos, šiek tiek blizgančia tamsiai žalia viršutine ir matine šviesiai žalia apatine puse. Žiemą žvyneliai įgauna rusvą atspalvį. Kankorėžiai 0,8–1,2 cm ilgio, iš 8–10 žvynelių. Smulkios (3 mm ilgio) sparnuotos plokščios sėklos prinoksta rugsėjo mėnesį ir dauguma greitai išbyra. Daugelis augalų dera taip gausiai, kad iš tolo medžiai atrodo rudi.

Lietuvoje dažnai auginama kapinėse, parkuose, prie sodybų.

## Šaltiniai
Romas Kalvaitis

**Romas Kalvaitis** (g. 1955 m. gegužės 28 d. Sitkūnuose, Kauno rajonas) – inžinierius, Lietuvos ir Radviliškio rajono politinis bei visuomenės veikėjas.

## Biografija
1973 m. baigė Babtų vidurinę mokyklą. 1973–1978 m. studijavo Kauno politechnikos institute, inžinierius mechanikas.

1978–1980 m. Radviliškio žemės ūkio mašinų gamyklos inžinierius technologas. 1980–1982 m. LLKJS Radviliškio rajono komiteto II sekretorius. 1982–1984 m. tarnavo sovietinėje armijoje (Kovrove). 1984–1990 m. dirbo Radviliškio melioracinės statybos montavimo valdybos partinėje organizacijoje. KGB rezerve turėjo vyr. leitenanto laipsnį.

1990–1993 m. Baisogalos vartotojų kooperatyvo pirmininkas. 1996-2002 m. UAB „Kalvaina“ komercijos direktorius. 2002–2019 m. Radviliškio rajono savivaldybės Baisogalos seniūnas, Lietuvos savivaldybių seniūnų asociacijos narys. Nuo 2019 m. VVG „Radviškio lyderis“ Viešųjų ryšių specialistas.

Nuo 1999 m. Lietuvos socialdemokratų partijos Radviliškio rajono skyriaus narys, 2005 m. skyriaus pirmininko pavaduotojas. 2006–2012 m. Tėvynės sąjungos narys.

1992–1995 m. Radviliškio rajono tarybos deputatas, 2003 m., 2007 m. ir 2011 m. (mandato atsisakė) Radviliškio rajono savivaldybės tarybos narys.

Lietuvos šaulių sąjungos narys. Žmona Elena, duktė Neringa.

## Šaltiniai
David Beckham

**Deividas Bekhemas** (; g. 1975 m. gegužės 2 d.) – anglų futbolininkas, vienas žinomiausių pasaulio sportininkų.

Žaidė saugo pozicijoje, pasižymėjo tiksliais tolimais perdavimais, baudos smūgiais, tiksliai kelė kampinius. Žinomas ne tik dėl savo žaidimo, bet dėl gyvenimo stiliaus, ypatingo žiniasklaidos dėmesio, vedybų su „Spice Girls“ vokaliste Victoria Beckham.

Pasirašė sutartį su „Manchester United“ dar 1989 metais, 1991 metais pradėjo treniruotis, 1992 metais sužaidė pirmąsias rungtynes pagrindinėje komandoje. Su Mančesterio klubu šešis kartus tapo Premier lygos čempionu (1996, 1997, 1999, 2000, 2001, 2003), du kartus laimėjo FA taurę (1996, 1999), 1999 m. tapo UEFA Čempionų Lygos čempionu.

Nacionalinėje komandoje žaidžia nuo 1996 m. rugsėjo 1 d. Pakviestas žaisti 1998 m., 2002 m. ir 2006 m. pasaulio čempionatuose. 1998 metais treneris Bekhemo neleido į aikštę pirmose dvejose rungtynėse, trečiose rungtynėse jis įmušė įvartį, o aštuntfinalyje žaidėjui parodyta raudona kortelė. 2002 metų čempionate Bekhemas įmušė lemiamą įvartį į Argentinos vartus grupės varžybose.

2006 m. čempionato pirmosiose rungtynėse po D. Bekhemo smūgio paragvajietis Carlos Gamarra įsimušė kamuolį į savo vartus, antrose rungtynėse D. Beckhamas atliko rezultatyvų perdavimą ir buvo išrinktas geriausiu rungtynių žaidėju. Aštuntfinalyje baudos smūgiu pelnytas Bekhemo įvartis į  vartus užtikrino Anglijai pergalę minimaliu rezultatu 1:0. Iš viso per penkerias čempionato rungtynes įmušė vieną įvartį bei atliko du rezultatyvius perdavimus.

2007 m. sausio 11 d. buvo pranešta, kad David Beckham su „Los Angeles Galaxy“ JAV klubu pasirašė 5 metų kontraktą, kurio vertė 128 mln. eurų (250 mln. JAV dol.). 2012 m. sausio 18 d. pratęsė kontraktą dar dvejiems metams.. Bet 2013 metais, perėjo į Paryžiaus „Paris Saint-Germain FC“ klubą.

## Dalyvavimas čempionatuose

|}

## Įvertinimas
* 2003:  – Britanijos imperijos ordinas (OBE)

## Šaltiniai
Kęstutis Rimkus

**Kęstutis Rimkus** (g. 1953 m. balandžio 12 d. Preikapėje, Kėdainių rajonas) – mokslinis agronomas, Lietuvos ir Radviliškio rajono politinis veikėjas. Kovo 11 Akto signataras.

## Biografija

1972 m. baigė Pernaravos vidurinę mokyklą, 1972–1977 m. studijavo Lietuvos žemės ūkio akademijoje.

1977–1978 m. Kėdainių rajono Šušvės kolūkio vyr. agronomas, 1978–1980 m. Meironiškių kolūkio vyr. agronomas, 1981–1983 m. Šiaulių rajono „Tarybinės žemės“ kolūkio pirmininko pavaduotojas. 1983–1986 m. Radviliškio rajono „Komunaro“ kolūkio pirmininko pavaduotojas, 1987–1993 m. Pociūnėlių kolūkio pirmininkas.

1990–1992 m. Seimo narys, akto dėl Lietuvos nepriklausomos valstybės atstatymo signataras. 1993–1998 m. Pašakių žemės ūkio bendrovės vadovas.

Nuo 1990 m. Lietuvos demokratinės darbo partijos, partijos tarybos narys, nuo 2001 m. Lietuvos socialdemokratų partijos Radviliškio rajono skyriaus narys.

2000–2003 m. Radviliškio rajono savivaldybės tarybos narys.

## Išnašos
Michael Owen

**Maiklas Ouvenas** (; g. 1979 m. gruodžio 14) d. – buvęs anglų futbolininkas. Žaidęs puolėjo pozicijoje.

Tėvas – buvęs futbolininkas, kurio įkalbėtas dešimtmečių jaunučių komandos treneris priėmė septynmetį Maiklą į komandą. Jaunasis futbolininkas greitai įsitvirtino startinėje sudėtyje. Vėliau sėkmingai žaidė pradinės bei vidurinės mokyklų futbolo komandose.

Jaunuoju talentu domėjosi keletas stipriausių Premier lygos klubų – Manchester United, Chelsea, Arsenal, bet išankstinę sutartį su 12 metų Maiklu pasirašė Liverpulio klubas.

Sulaukęs 16 metų M. Ouvenas atėjo į Liverpulio klubo jaunimo komandą, su kuria 1996 metais iškovojo FA Jaunimo taurę. 1996 m. gruodžio mėnesį perėjo į pagrindinę komandą. 1997 m. gegužės mėnesį debiutavo oficialiose rungtynėse, kuriose atėjęs po keitimo įmušė įvartį. 1997–1998 metų sezono metu įmušė 18 įvarčių ir tapo vienu rezultatyviausių FA Premier lygos futbolininkų.
Su Liverpulio komanda 2001 m. iškovojo Lygos taurę, FA taurę bei UEFA taurę, 2002 metais iškovojo Europos Supertaurę.

2004 metais Liverpulio klubas pardavė žaidėją Real Madrid klubui už 12 milijonų eurų.

2005 metų rugpjūtį žaidėją už 17 milijonų eurų nusipirko anglų Newcastle United klubas. 2009 m. liepos 3 d. pasirašė dvejų metų kontraktą su Manchester United klubu. 2011 m. liepos 1 d. pratęsė ją dar metams.

## Stoke City

2012 m. rugsėjo 4 d. Ouvenas pasirašė su Stoke City vienerių metų sutartį. Gavo dešimtą numerį, kuriuo anksčiau žaidė *Ricardo Fuller*. Naujoje komandoje debiutavo rugsėjo 15 d. 1-1 rungtynėse prieš Manchester City. Dėl traumos buvo priverstas praleisti daugybe rungtynių. 2013 m. sausio 19 d. pelnė pirmą ir vienintelį ivartį Stoke komandai, žaidžiant prieš Swansea City. 2013 m. kovo 19 d. paskelbė baigęs karjerą 2012–2013 m. sezono gale. 

Už Stoke City sužaidė tik aštuonias rungtines. Paskutinis pasirodymas buvo 2013 m. gegužės 19 d. žaidžiant prieš Southampton komandą, kurio metu abejų klubų sirgaliai stovėdami jam plojo. 

## Tarptautinė karjera

Nacionalinėje komandoje žaidė nuo 1998 m. vasario 11 d., su rinktine žaidė 2006 m. pasaulio čempionate, kur trečiųjų rungtynių pradžioje gavo sunkią kelio sąnario traumą ir nebegalėjo žaisti.

## Dalyvavimas čempionatuose

|}

## Pasiekimai
**Liverpool FC**
* Pirma vieta
** 1995–1996 FA jaunimo taurė
** 2000–2001 Anglijos lygos taurė
** 2000–2001 FA Taurė
** 2000–2001 UEFA taurė
** 2001–2002 Europos Supertaurė
** 2001–2002 FA Community Shield (Futbolo Asociacijos Bendruomenės skydas)
** 2002–2003 Anglijos lygos taurė
* Antra vieta
** 2001–2002 FA Premier League
** 2002–2003 FA Community Shield (Futbolo Asociacijos Bendruomenės skydas)
**Real Madrid CF**
* Antra vieta
** 2004–2005 La Liga

## Šaltiniai

## Nuorodos
* Apie žaidėją 2006 m. čempionato svetainėje
Las Ketchup

**Las Ketchup** – keturių seserų (anksčiau trijų) grupė iš Ispanijos miesto Kordobos. Narės: Lola, Pilar, Lucía ir Rocío (pastaroji prisijungė neseniai). Jos yra garsaus flamenko gitaristo Juan Muñoz (*El Tomate*) dukros.

## Karjera
Grupės pavadinimas kilo nuo dukterų tėvo *El Tomate* („Pomidoras“) pravardės. Grupė išgarsėjo 2002 m. vasarą su hitu *Aserejé*, kuris buvo populiarus ne tik Ispanijoje, bet ir Europoje, Lotynų Amerikoje. Daina pateko į topų viršūnes Italijoje, Graikijoje, Prancūzijoje, Suomijoje, Švedijoje, Norvegijoje, Belgijoje, Nyderlanduose, Šveicarijoje, Vokietijoje, Rumunijoje, Argentinoje, Meksikoje, Puerto Rike. Grupė su brazilų dainininku Rouge sukurė dainą *Ragatanga*, kuri tapo hitu Brazilijoje, ir parduota virš 1 mln. albumų. 2006 m. *Las Ketchup* atstovavo Ispanijai Eurovizijos dainų konkurso finale su daina *Un Blodymary* ir užėmė 21 vietą (surinko 18 taškų).

## Diskografija

### Albumai
* 2002 *Las Hijas del Tomate*
* 2006 *Un Blodymary*

### Singlai
* 2002, *Asereje* (The Ketchup Song)
* 2002, *Kusha Las Payas*
* 2006, *Un Bloodymary*

## Nuorodos
* Oficiali Las Ketchup svetainė 
* Las Ketchup fanų svetainė 
* 

|-
Migonys (Kaišiadorys)

**Migonys** – kaimas Kaišiadorių rajono savivaldybėje, 4 km į pietus nuo Kruonio, šalia kelio . Kaime stūkso Migonių piliakalnis, yra pilkapynas, piečiau teka Lapainia.

## Istorija

Sodyboje prie piliakalnio rasta senovės Romos moneta.

## Gyventojai

## Šaltiniai
Ginteikiškės

**Ginteikiškės** – kaimas Kaišiadorių rajono savivaldybėje, 5 km į šiaurės rytus nuo Kruonio.

## Gyventojai

## Šaltiniai
Anglininkai (Kaišiadorys)

**Anglininkai** – kaimas Kaišiadorių rajono savivaldybėje, 4 km į šiaurės vakarus nuo Kruonio, dešiniajame Nemuno krante (priešais Piliuoną). Seniūnaitijos centras.

## Istorija

Pirmą kartą paminėti XVIII a. pradžioje. Po 1708–1710 m. maro kaime neliko gyventojų.

## Gyventojai

## Šaltiniai
Falas

**Falas** – sustandėjusi, erekcijos būsenoje esanti vyro varpa. Falas vaizduojamas daugelyje senovės kultūrų (Indijoje, Graikijoje, Šumerijoje, Skandinavijoje ir kt.) – dažniausiai kaip jėgos ir vaisingumo simbolis.


Rustic_sanctuary_Louvre_CA2935.jpg|Vazos ornamentas
Osiris statuette cropped.jpg|Oziris
The Hindu God Shiva LACMA M.69.15.1 (2 of 3).jpg|Šiva
Etruscan funerary fallic stele, MAN Napoli.jpg|Etruskų laidojimo stela


## Šaltiniai
Negras (Argentina)

**Negras** ( – 'juodoji upė') – upė Argentinoje, Patagonijos šiaurėje, Rio Negro provincijoje. Susidaro susiliejus Anduose prasidedančioms Neukeno ir Limajo upėms, šalia Neukeno miesto. Teka į rytus per sausas Patagonijos lygumas. Įteka į Atlanto vandenyną ties El Kondoro kurortu, apie 30 km nuo Vjedmos.

Vidurupis suskyla į 2 šakas (Čoele Čoel Grandė ir Čoele Čoel Čika); daug salų. Žemupys labai vingiuotas, daug meandrų. Upės vanduo intensyviai naudojamas drėkinimui. Upės slėnyje įsikūrę dauguma Rio Negro provincijos sodų, tiekiančių net 70 % Argentinos vaisių produkcijos. Negro upė taip pat naudojama hidroenergijos gavybai. Negras vandeningiausias spalį ir lapkritį, sekliausias kovą. Upė laikoma šiaurine Patagonijos regiono riba. Laivuojama 400 km nuo žiočių.

Svarbiausi pakrančių miestai: Neukenas, Cheneral Roka, Čoele Čoelis, Cheneral Konesa, Karmen de Patagonesas, Vjedma.

## Slėniai

Upės vaga dalijama į tris slėnius: *Alto Valle* (Aukštutinis slėnis) aukštupyje, *Valle Medio* (Vidurinis slėnis) ties Čoele Čoelio miestu ir *Valle Inferior* (Žemutinis slėnis) upės žemupyje. Šiuose slėniuose vystoma intensyvi augalininkystė ir sodininkystė.

## Vardo kilmė
Ispanų kalboje žodis *negro* reiškia juodą spalvą. Ši reikšmė kilo iš indėnų mapučių upės pavadinimo *Curú Leuvú*. Tačiau upės vanduo yra daugiau žalsvas nei juodas. Upė dažnai vadinama *Río de los Sauces* („Gluosnių upė“) dėl gausiai pakrantėse augančių gluosnių.

## Rekreacija
Negro upėje vyksta ilgiausia pasaulyje kajakų regata. Distancijos ilgis 653 km ir vyksta 8 dienas.


General Roca - Rio Negro 00.jpg|Negras ties Cheneral Roka
Puerta a la Patagonia - Betina Graciela Rueduch.jpg|Tiltas per Negrą tarp Viedmos ir Karmen de Patagoneso
Rio Negro meanders retusche.jpg|Negro senvagės palydovinėje nuotraukoje
Amanecer y río Negro.png|Negras Čoele Čoelio apylinkėse


## Šaltiniai

## Nuorodos
* Aukštutinis slėnys
* Negro upės regata
Policijos pareigūnas

** Policijos pareigūnas** - policijoje tarnaujantis pareigūnas.

## Lietuva
Policijos pareigūnas Lietuvoje - Lietuvos Respublikos pilietis, priimtas statutiniu valstybės tarnautoju į policijos įstaigą ir turintis viešojo administravimo įgaliojimus nepavaldiems asmenims (Policijos veiklos įstatymas, 2 str. 3 d.).

## Vokietija
Policijos pareigūnas (, *PVB*) Vokietijoje - „vykdomosios tarnybos“ () funkcijas atliekantis Federacijos arba federalinės žemės policijos tarnautojas, vad. „vykdantysis tarnautojas“ (*Vollzugsbeamter*). Vokietijos darbo birža tai įvardija kaip „policijos viduriniosios/aukštesniojo rango/aukštesnio rango vykdomosios tarnybos valstybės tarnautojas“ (*Beamter des mittleren/gehobenen/höheren Polizeivollzugsdienstes*). PVB uniforma skirtinga. Išimtis - Vokietijos kriminalinė policija.
PVB veikia kartu su kitais tarnautojais, pareigūnais. 

## Šaltiniai
Negras (reikšmės)

Žodis **negras** ( 'juodas') reiškia:
* negras – negridų rasės atstovas;
* Negras – upė Argentinoje, Patagonijoje;
* Negras – upė Argentinoje, Čiako provincijoje;
* Negras – upė Brazilijoje, Amazonės kairysis intakas;
* Negras – upė Urugvajuje;
* Negras – upė, tekanti Nikaragvos ir Hondūro pasieniu;
* Rio Negras – Argentinos provincija;
* Rio Negras – Urugvajaus departamentas.
Vilūnai

**Vilūnai** – kaimas Kaišiadorių rajono savivaldybėje, 5 km į pietus nuo Kruonio, šalia kelio . Seniūnaitijos centras. Stovi Vilūnų šv. apaštalų Petro ir Pauliaus bažnyčia (pastatyta 1810 m.) ir Vilūnų koplyčia, buvusi Vilūnų pagrindinė mokykla, biblioteka. Stūkso Vilūnų piliakalnis, rytuose telkšo Kalvių ežeras. Apylinkėse teka Lapainia ir Melnyčėlė.

## Istorija

1810 m. pastatyta Vilūnų bažnyčia unitams. Jos statybą rėmė žemaičių didikas Tadas Orvydas. XIX a. pab. kaimas priklausė Plytininkų dvarui (Vavžeckių, vėliau Orvydų valda). Apie 1866 m. Vilūnuose gyveno 223 katalikai, 25 stačiatikiai, 2 evangelikai, 7 žydai.

Sovietmečiu buvo „Laisvės“ kolūkio centrinė gyvenvietė. Veikė ryšių skyrius, felčerių ir akušerių punktas, kultūros namai, biblioteka, mokykla (įkurta kaip pradinė 1930 m., ~1988 m. – devynmetė).

|}

## Gyventojai

## Šaltiniai

## Nuorodos
*
Neukenas (upė)

**Neukenas** () – upė Argentinoje, šiaurės vakarų Patagonijoje, Neukeno provincijoje. Prasideda provincijos šiaurės vakaruose, Čilės pasienyje, Anduose, 2300 m aukštyje. Pradžioje teka į rytus, už Čos Malalio pasuka į pietvakarius. Į Neukeną įtekantys intakai atneša daug nešmenų. Žemupyje upė patvenkta Seros Koloradoso užtvankų kompleksu. Pačioje pabaigoje teka riba su La Pampos provincija (ten sujungta su Pelegrinio ežeru). Ties Neukeno miestu susilieja su Limaju ir sudaro Negrą.

Didžiausi intakai: Trokomanas, Renji Leuvu, Agrijas ir Nahuevė.

Vystoma sportinė žūklė. Miestai prie Neukeno: Andakoljas, Čos Malalis, Anjelas, Barda de Medijas, Sentenarijas, Neukenas, Čipoletis.

## Šaltiniai

## Nuorodos
* Vidaus vandenų duomenų bazė
Gintautas Mikolaitis

**Gintautas Mikolaitis** (g. 1959 m. gruodžio 19 d. Liepynuose, Raseinių rajonas) – inžinierius, Lietuvos ir Raseinių rajono savivaldybės politinis veikėjas.

## Biografija
1967–1971 m. mokėsi Šilininkų pradžios mokykloje, 1971–1978 m. Girkalnio vidurinėje mokykloje, 1979 m. baigė Kauno profesinę technikos mokyklą Nr. 33, kino mechanikas. 1984 m. baigė Kauno politechnikos instituto Lengvosios pramonės fakultetą, inžinierius mechanikas.

1984–2000 m. Raseinių siuvimo gamybinio susivienijimo „Šatrija“ darbininkas, vyr. inžinieriaus pavaduotojas, generalinio direktoriaus pavaduotojas statybai. 1997–2000 m. Raseinių rajono savivaldybės mero pavaduotojas. 2000 m. UAB „Raseinių šilumos tinklai“ direktorius, 2000–2004 m. ir 2004–2008 m. kadencijų Seimo narys.

Nuo 1994 m. Lietuvos socialdemokratų partijos Raseinių rajono skyriaus narys, 1997–2000 m. Raseinių skyriaus pirmininkas, nuo 1999 m. LSDP tarybos narys, 2010 m. skyriaus pirmininko pavaduotojas.

1997–2000 m., 2000–2003 m., 2003 m. (mandato atsisakė) ir nuo 2011 m. Raseinių rajono savivaldybės tarybos narys.

1979 m. Lietuvos žiemos daugiakovės čempionas.

2008 m. birželį Seime rinkti parašai dėl interpeliacijos G. Mikolaičiui už politikų elgesio kodekso pažeidimus. Politikas buvo matomas neblaivus Vyriausybės metinės ataskaitos metu, taip pat buvo pasinaudota jo balsavimo kortele jam būnant atostogose Maltoje.

## Šaltiniai

## Nuorodos
* Apie G. Mikolaitį Lietuvos Respublikos Seimo tinklalapyje.
Emiliškės

**Emiliškės** – kaimas Šalčininkų rajono savivaldybėje, 3 km į rytus nuo Eišiškių, prie kelio . Šiauriniu pakraščiu teka Verseka (Padvarionių tvenkinys). Emiliškių seniūnaitija.

## Gyventojai

## Šaltiniai
Glock

:: *Apie F-1 lenktynininką žr. [[Timo Glock]]*.

**Glock** GmbH – Austrijos šaunamųjų ginklų gamintojas.

Įkurta 1963 m. Doič Vagramo miestelyje, netoli Vienos. Įkūrėjas – Gastonas Glokas.
2006 m. įmonėje dirbo apie 600 darbuotojų.

## Pistoletų modeliai

## Išnašos

## Nuorodos

* Glock svetainė
Traktorius

**Traktorius** – savaeigė mašina (motorinė transporto priemonė), kurios pagrindinė paskirtis – traukti žemės ūkio padargus. Plačiau paplitę yra ratiniai traktoriai, bet esama ir vikšrinių. Moderniems traktoriams yra daugybė prietaisų, jie gali būti naudojami, pvz., sniegui stumti, šiaudams krauti, priekaboms vilkti, rąstams traukti ir t. t.

## Žodžio kilmė
Pavadinimas kilęs iš anglų kalbos *tractor*, kur pavadinimas dirbtinai sukurtas lotynų kalbos pavyzdžiu iš  „traukti“ – *tractor* „traukėjas“.

## Konstrukcija
Įprastinis traktorius turi du labai didelius užpakalinius (varančiuosius) ratus bei du mažus vairuojamus priekinius ratus. Šis dizainas nesikeitė daugybę metu, nors dabar saugumo sumetimais paprastai montuojama kabina (anksčiau vairuotojo vieta dažniau būdavo atvira). Kai kurie naujesni traktoriai turi keturis panašaus dydžio ratus kurie visi yra varantieji. Gali būti ir tik du ratai be vairuotojo vietos (traktoristas tiesiog seka iš paskos). Sunkiai pravažiuojamose vietose naudojami vikšriniai traktoriai.

## Valdymas
Traktorius gali turėti iki penkių pedalų: kairiosios bei dešiniosios pusės stabdžių pedalai neretai atskiriami posūkiams palengvinti, yra specialus pedalas diferencialui blokuoti (pravažumui pagerinti). Atbulinės eigos rankena dažnai atskira: toks traktorius gali važiuoti tiek pirmyn, tiek ir atgal bet kuria pavara. Didžiausias galimas greitis nedidelis: ilgą laiką neviršijo maždaug 40 km/h, todėl numatyti traktorių eismą draudžiantys kelio ženklai (jei labai trukdo kitokiam transportui). Dabar kai kurie naujesni traktoriai (JCB Fastrac) gali važiuoti iki 80 km/h.

Akseleratorius kai kuriuose traktoriuose veikia atvirkščiai: didžiausias greitis pasiekiamas jį visiškai atleidus. Sankaba, akseleratorius neretai turi papildomas rankines valdymo svirtis. Šiuo metu daugelis traktoriaus funkcijų valdomos mygtukais ar išvis automatizuotai.

## Saugumas

Traktorius yra pavojingiausia žemės ūkio mašina. Amerikiečių duomenimis, ji atsakinga už 32 % mirčių bei 6 % kitokių žemės ūkyje pasitaikančių sužeidimų. Apie pusė nelaimingų įvykių yra traktoriaus apsivertimai Jie gali įvykti važiuojant į statų kalną, bandant traukti per sunkų krovinį ar ratams įšalus į dirvą. Naujesni traktoriai turi apsauginius rėmus, padedančius apsivertimo metu traktoristą apsaugoti.

## Padargai

* plūgas
* kultivatorius
* germinatorius
* šienapjovė
* grėblis-vartytuvas
* akėčios
* lėkštės (akėčios)
* purkštuvas
* krautuvas
* volas
* mėšlo kratytuvas
ir kt.

## Traktorių gamintojai

* Fendt
* Hattat
* Valtra
* Massey Ferguson
* MTZ (Belarus)
* jumz (юмз)
* Claas
* New Holland
* McCormick
* Case
* Deutz Fahr
* Landini
* Lamborghini
* John Deere
* Farmtrac
* Zetor

## Šaltiniai
Xanana Gusmão

**Šanana Guzmaunas** (*Kay Rala Xanana Gusmão*; g. 1946 m. birželio 20 d.) – Rytų Timoro pirmasis prezidentas (2002–2007 m.).

Gimė kaip Žozė Aleksandrė Guzmaunas (*José Alexandre Gusmão*) Manautute (Portugalijos Timoras), mokytojų šeimoje. Baigė aukštąją Dilio jėzuitų mokyklą. 1968 m. tarnavo portugalų armijoje. Vedė Emilia Batista ir susilaukė 2 vaikų. 1971 m. įsijungė į Žozė Ramos Hortos nepriklausomybės judėjimą. 1975 m. įstojo į *[[Fretilin]]* judėjimą, dėl to vėliau suimtas. Timorą okupavus Indonezijai, Guzmaunas paleistas iš kalėjimo. Jis nenutraukė kovos už nepriklausomybę ir aktyviai kurstė sukilimus prieš okupantus. Bendradarbiavo su tarptautine bendruomene dėl Rytų Timoro nepriklausomybės. 2001 m. tapo šalies faktiniu lyderiu, o po nepriklausomybės paskelbimo – pirmuoju prezidentu (neskaitant okupuotame Timore pasiskelbusių prezidentų). Vėliau ėjo šalies ministro pirmininko pareigas.

1999 m. apdovanotas Sacharovo taikos siekio premija, o 2000 m. Sidnėjaus taikos premija.
Edmundas Jonyla

**Edmundas Jonyla** (g. 1952 m. gegužės 6 d. Paklaniuose, Raseinių raj.) – ūkininkas, inžinierius – mechanikas, Lietuvos ir Raseinių rajono politinis bei visuomenės veikėjas.

## Biografija
Dvi pirmas klases baigė Raseiniuose. 1961 m. tėvams persikėlus gyventi į Kalnujus, mokėsi Palendrių pradinėje, Kalnujų aštuonmetėje ir Raseinių 1-ojoje vidurinėje mokyklose. 1975 m. baigė Lietuvos žemės ūkio akademiją, žemės ūkio inžinierius – mechanikas.

Nuo 1975 m. susivienijimo „Lietuvos žemės ūkio technika“ Viduklės remonto dirbtuvių kontrolierius, vėliau – vyriausiasis kontrolierius. 1978 m. komjaunimo sekretorius, o nuo 1983 m. partijos komiteto žemės ūkio skyriaus vedėjas. 1986–1992 m. „Auksinės varpos“ kolūkio pirmininkas. 1992 m. E. Jonylos gamybinės – komercinės įmonės savininkas. Nuo 1995 m. UAB „Paupio tvenkiniai“ filialo „Paupio žuvis“ direktorius, o nuo 1996 m. UAB „Gabšių žuvis“ direktorius. 1997–1999 m. UAB „Norvelita“ direktorius gamybai. 

2000–2003 m. Raseinių seniūnijos seniūnas, Lietuvos savivaldybių seniūnų asociacijos narys. 2003–2007 m. Raseinių rajono savivaldybės meras. 2007 m. D. Jonylienės individualios įmonės vadybininkas. 2008–2016 m. Seimo narys. 2016–2018 m. ūkininkas. Nuo 2019 m. Raseinių rajono savivaldybės administracijos direktorius.

2000–2008 m. Raseinių rajono savivaldybės tarybos narys.

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Raseinių rajono skyriaus narys, nuo 2003 m. skyriaus pirmininko pavaduotojas.

„Stabdyk nusikalstamumą“ rajono skyriaus tarybos pirmininkas. Sutuoktinė Danutė, vaikai Milda, Vilma, Vaida, Donatas 

## Nuorodos
* 2008 m. Lietuvos Respublikos Seimo rinkimai;
* Asmeninė svetainė.

## Išnašos
Karo policija

**Karo policija** – krašto apsaugos sistemoje veikianti karinės teisėsaugos institucija, kariuomenės dalis, vykdanti nusikaltimų ir kitų teisės pažeidimų krašto apsaugos sistemoje prevenciją, juos atskleidžia bei tiria, kartu su kitų karinių vienetų vadais palaiko drausmę bei tvarką karinėse teritorijose ir kariuomenėje, prižiūri karinio transporto eismo saugumą.

## Lietuvoje

Lietuvos karo policijos veiklą pagal kompetenciją prižiūri krašto apsaugos generalinė inspekcija, kariuomenės vadas ir krašto apsaugos ministras.
Karo policija tiesiogiai pavaldi LR Kariuomenės vadui. Lietuvoje karo policijos kompetenciją, funkcijas ir uždavinius, organizavimo tvarką, karo policininkų teises, pareigas ir atsakomybę bei karo policijos santykius su kitomis teisėsaugos institucijomis nustato Karo policijos įstatymas.

Karo policijos vadas – plk. ltn. Laimas Baliūnas.

## Kitų valstybių karo policijos
* Feldjėgeriai (Vokietija)
* Armijos policija (Portugalija)
* Polícia Aérea (Portugalija)
* Karabinieriai (Italija)
* Nacionalinė žandarmerija (Prancūzija)

## Nuorodos

* Lietuvos karo policijos tinklalapis